# Obrazloženje prijedloga financijskog plana za razdoblje 2024. – 2026.godine

# UVODNI DIO

# Proračunski korisnik: Dječji vrtić „Malešnica“

# Sažetak djelokruga rada:

Predškolski odgoj obuhvaća redoviti program odgoja, obrazovanja, prehrane, zdravstvene zaštite i socijalne skrbi djece u dobi od godinu dana do polaska u školu. Uz redoviti program odvijaju se i programi ranog učenja stranog jezika - engleski i njemački, program odgoja za okoliš i održivi razvoj, Montessori program, te kraći programi javnih potreba - program predškole i program rada s potencijalno darovitom djecom.

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 2109 DJELATNOST USTANOVA PREDŠKOLSKOG ODGOJA

# Zakonske i druge podloge za provedbu programa: Zakon o predškolskom odgoju i obrazovanju (Narodne novine, br. 10/97, 107/07, 94/13 i 98/19, Program javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba

# Cilj programa:

Odgojno-obrazovni rad Dječjeg vrtića „Malešnica“ u potpunosti je usmjeren dobrobiti djeteta i razvoju njegovih ključnih kompetencija za cjeloživotno učenje što je u skladu s Europskim referentnim okvirom. Ključne kompetencije koje nastojimo razvijati našim programima su komunikacija na materinjem jeziku, komunikacija na stranim jezicima, matematička i osnovne kompetencije u prirodoslovlju, digitalna kompetencija, učiti kako učiti, socijalna i građanska kompetencija, inicijativnost i poduzetnost, kulturna svijest i izražavanje.

Dječji vrtić „Malešnica“ djeluje na 3 lokacije unutar naselja Malešnica i Špansko. U Vrtić je upisano 677 djece u 29 odgojnih skupina od kojih je 10 skupina posebnih programa. Uz navedeno upisano je i 20 djece polaznika programa predškole u 1 odgojnoj skupini.

4 odgojne skupine Programa ranog učenja engleskog jezika (koje djeluju u sva 3 objekta) obuhvaćaju 85 djece u dobi od tri godine do polaska u školu. Program je sadržajno prilagođen interesima djece, različitim stilovima učenja i mogućnostima pojedinog djeteta s naglaskom na situacijsko učenje, učenje kroz igru i TPR (Total Physical Response) učenje/aktivnosti.

1 odgojna skupina Programa ranog učenja njemačkog jezika (u objektu u D. Cesarića 4) obuhvaća 20 djece u dobi od tri godine do polaska u školu te na sličan način kao i Program ranog učenja engleskog jezika osobit naglasak stavlja na situacijsko učenje i učenje kroz igru.

2 odgojne skupine Montessori programa u objektu Dobriše Cesarića koje obuhvaćaju

43 djece u dobi od tri godine do polaska u školu. Montessori program temelji se na

montessori pedagogiji čiji je temeljni moto: „Pomozi mi da to učinim sam“ u kojem odgojitelj

usmjerava dijete prema samostalnom rješenju postavljenog problema i to putem montessori

pribora.

2 odgojne skupine sportskog programa u objektu Dobriše Cesarića, koje obuhvaćaju 43 djece u dobi od tri do četiri godine.

1 odgojna skupina Programa odgoja za okoliš i održivi razvoj djeluje u objektu A.T. Mimare 34, te obuhvaća 27 djece u dobi od 5 do 6 godina. Cilj programa jest razvijanje ekološke osjetljivosti i aktivnog odnosa djece i odraslih u neposrednom prirodnom i društvenom okruženju, očuvanje i njegovanje hrvatske tradicijske baštine, te promicanje zdravih stilova življenja.

Uz navedeno u Vrtiću se odvijaju i kraći program predškole u 1 odgojnoj skupini (20 djece) za djecu koja su u godini pred polazak u školu, a nisu obuhvaćena redovnim programom, te program za rad s potencijalno darovitom djecom u 1 odgojnoj skupini (10 djece) za onu djecu koja pokazuju iznadprosječne opće sposobnosti u dobi od 5 do 7 godina.

Provedbu navedenih programa ostvaruju odgojitelji koji imaju potreban stupanj edukacije za voditelje, te se nastavljaju kontinuirano stručno usavršavati u pojedinačnom području.

Odgojitelji u redovitom programu, kao i članovi razvojne službe i ravnatelj, također se kontinuirano stručno usavršavaju kako bi trajno pridonijeli kvaliteti provedbe programa koji je u skladu s Nacionalnim kurikulumom za rani i predškolski odgoj i obrazovanje, te na taj način pridonijeli što uspješnijem zadovoljenju potreba i interesa djece i roditelja.

Velik broj polaznika Dječjeg vrtića Malešnica, od samog njegovog osnutka, čine i djeca s različitim teškoćama koja su integrirana unutar primarnog 10-satnog programa. Prihvaćanje različitosti te promišljanje o različitim oblicima integracije ujedno je i vrijednost Vrtića. Primjereni oblik odgojno-obrazovnog rada za navedenu skupinu djece, osim dodatnog stručnog usavršavanja, zahtjeva i trajnu stručnu podršku članova stručnog tima kojeg čine 2 pedagoga, psiholog, edukacijski rehabilitator, te zdravstveni voditelj, suradnju sa stručnjacima iz relevantnih ustanova, dostupnost trećih odgojitelja te pomoćnih radnika za pomoć, njegu i skrb u skupinama te otvorenu suradnju s roditeljima.

Dječji vrtić Malešnica“ pridaje posebnu pažnju njegovanju partnerskih odnosa s roditeljima. Promišljanje o unapređenju suradnje s roditeljima kontinuirana je bitna zadaća Godišnjeg plana i programa rada. Dječji vrtić „Malešnica“, osim što nastoji i zadovoljiti potrebe i interes roditelja, također pruža i podršku u njihovom roditeljstvu putem različitih stručnih sastanaka i radionica. Posljednjih nekoliko godina u DV „Malešnica“ održavaju se ciklusi radionica „Rastimo zajedno“ koje provode čak dva educirana tima voditelja (članovi stručnog tima i odgojitelji) kako bi se omogućio što veći broj polaznika.

Ovim financijskim planom predvidjeli smo ulaganje sredstava u obogaćivanje programa novom didaktikom, stručnom literaturom, potrošnim materijalom te daljnjim stručnim usavršavanjem djelatnika s ciljem unapređenjem kvalitete odgojno-obrazovnih programa, posebice u radu s djecom s teškoćama, programa ranog učenja engleskog jezika, programa odgoja za okoliš i održivi razvoj, kraćeg programa rada s potencijalno darovitom djecom te programa predškole.

# U okviru programa provode se sljedeće aktivnosti/projekti:

**Aktivnost A02109 A 210901 REDOVNA DJELATNOST PRORAČUNSKIH KORISNIKA**

Iz proračuna Grada Zagreba gradskim dječjim vrtićima osiguravaju se sredstva u visini ekonomske cijene odobrenih redovitih programa, posebnih programa za djecu s teškoćama u razvoju i programa pred škole, a sudjelovanje roditelja/skrbnika u cijeni tih programa uplaćuje u proračun Grada Zagreba.

Sredstva za plaće i materijalna prava radnika osiguravaju se gradskim dječjim vrtićima u skladu s Kolektivnim ugovorom za zaposlene u predškolskim ustanovama Grada Zagreba, odnosno pravilnicima o radu gradskih dječjih vrtića, i to za strukturu i broj radnika koji odobrava Gradski ured za obrazovanje sukladno gradskim normativima.

Sredstva za materijalne i financijske rashode poslovanja osiguravaju se gradskim dječjim vrtićima preko akontacije koja se obračunava prema kriteriju opsega djelatnosti ili prema kriteriju stvarnih troškova za pojedine namjene

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | Jedinica mjere | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj zaposlenih djelatnika | Broj djelatnika koji su zaposleni u dječjem vrtiću | Broj djelatnika | **121** | **129** | **129** | **129** |
| Ukupan iznos sredstava iz proračuna za plaće | Iznos plaća i svih naknada iz radnog odnosa, tr. prijevoza i doprinosa | Iznos u  Eur | **2.089.100,00** | **2.409.000,00** | **2.445.100,00** | **2.481.800,00** |
| Ukupan iznos sredstava od uplata roditelja z redoviti program koji se uplaćuju u proračun Grada Zagreba, kojima se podmiruje trošak plaće (u 2023. se navode svi troškovi na izvoru 4.3.2) | Iznos u Eur uplate za redoviti program | Iznos u Eur | **354.080,00** | **294.000,00** | **294.000,00** | **294.000,00** |
| Rashodi za prehranu u dječjim vrtićima | Iznos iz plana za prehranu | Iznos u Eur | **205.400,00** | **205.400,00** | **208.500,00** | **211.600,00** |
| Materijalni i financijski rashodi te rashodi za usluge tekućeg i investicijskog održavanja | Iznos iz plana za redovnu djelatnost | Iznos u Eur | **606.680,00** | **664.300,00** | **672.400,00** | **680.700,00** |

I dalje treba razvijati standard djelatnosti predškolskog odgoja u cilju zaštite i prava djece i roditelja/skrbnika, te prava i obveze radnika u gradskim dječjim vrtićima kao temeljnim nositeljima provedbe gradskog programa javnih potreba.

- Osigurati svakom djetetu jednu godinu prije polaska u osnovnu školu uključivanje u obvezni program pred škole, a za djecu s teškoćama u razvoju, djecu pripadnike romske nacionalne manjine, djecu pripadnike drugih nacionalnih manjina i djecu kojima hrvatski jezik nije materinski jezik dvije godine prije polaska u osnovnu školu. Cilj programa pred škole je osigurati optimalne uvjete za unaprjeđivanje vještina, navika i kompetencija djeteta, koje će mu pomoći u prilagodbi na nove uvjete života, rasta i razvoja u školskom okruženju.

- Stvarati uvjete za širenje vrsta programa za djecu s teškoćama u razvoju i darovitu djecu, djecu pripadnike nacionalnih manjina, drugu potrebitu djecu (npr. djeca azilanata), te uvoditi i provoditi druge programe ovisno o potrebama i interesu djece i roditelja/skrbnika.

- Unaprjeđivati sustav ranog otkrivanja i uključivanja darovite djece predškolske dobi i djece s teškoćama u razvoju, te sustav potpore inkluzivnom odgoju i obrazovanju djece s posebnim odgojno-obrazovnim potrebama.

- Stvarati uvjete za kvalitetno poticanje razvojnih potreba djece održavanjem postignutog standarda broja i vrste stručnih radnika i zapošljavanjem novih odgojitelja, dodatnih odgojitelja, stručnih suradnika, pomagača (prema vrsti teškoća), te uključivanjem drugih potrebnih stručnjaka.

- Poticati stručno usavršavanje odgojitelja, stručnih suradnika i drugih radnika ovisno o njihovim interesima i potrebama programa dječjeg vrtića, s ciljem unaprjeđivanja kvalitete i diferencijacije programa.

- Osigurati nastavak provođenja pravilne prehrane djece s ciljem standardizacije, ujednačavanja i povećavanja kvalitete prehrane u svim gradskim dječjim vrtićima, transparentnost u odnosu na roditelje/skrbnike i društveno okruženje te razvoj pravilnih prehrambenih navika djece od najranije dobi.

- Razvijati i provoditi mjere za unaprjeđivanje kvalitete upravljanja gradskim dječjim vrtićima s ciljem optimalnog korištenja postojećih resursa i racionalnog trošenja proračunskih sredstava i daljnjeg razvoja djelatnosti.

- Obogaćivati i kontinuirano stvarati primjereno odgojno-obrazovno okruženje (unutarnje i vanjsko) u kojem će djeca ostvarivati interakcije, konstruirati individualno i su-konstruirati zajedničko znanje s vršnjacima i odraslima.

- Podržavati programe drugih ustanova i udruga koje provode programe za djecu pripadnike nacionalnih manjina, djecu iz socijalno depriviranih obitelji, djecu s teškoćama u razvoju, i druge programe za djecu rane i predškolske dobi verificirane od strane Ministarstva znanosti i obrazovanja.

Prijedlog Financijskog plana Dječjeg vrtića Malešnica za 2024.godinu s projekcijama za 2025.i 2026. godinu izrađen je po metodologiji propisanoj Zakonom o proračunu.

Prema odredbama članka 33. i 34 Zakona o proračunu, Prijedlog financijskog plana sastoji se od plana za 2024.godinu i projekcija za 2025. i 2026.godinu te sadrži opći, posebni dio i obrazloženje financijskog plana.

1. Opći dio financijskog plana proračunskog sadrži:

- sažetak Računa Prihoda i rashoda

- sažetak računa financiranja.

Sažetak Računa prihoda i rashoda i Sažetak Računa financiranja sastoji se od ukupnih prihoda poslovanja i prihoda od prodaje nefinancijske imovine, ukupnih rashoda poslovanja i rashoda za nabavu nefinancijske imovine, te ukupnih primitaka od financijske imovine i zaduživanja i izdataka za financijsku imovinu od otplate zajmova.

Račun prihoda i rashoda sastoji se od ukupnih prihoda i rashoda iskazanih prema izvorima financiranja i ekonomskoj klasifikaciji, te rashoda iskazanih prema funkcijskoj klasifikaciji.

U računu financiranja iskazuju se ukupni primici od nefinancijske imovine i zaduživanja te izdaci za financijsku imovinu i za otplatu zaduživanja prema izvorima financiranja i ekonomskoj klasifikaciji.

1. Posebni dio financijskog plana sastoji se od plana rashoda i izdataka iskazanih po izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

**OBRAZLOŽENJE OPĆEG DIJELA FINANCIJSKOG PLANA**

Prihodi Dječjeg vrtića „Malešnica“ za 2024.godinu planiraju se u iznosu od 3.446.200,00 EUR, za 2025 godinu 3.490.700,00 EUR, te za 2026.godinu u iznosu od 3.536.000,00 EUR., a sastoje se iz sljedećih vrsta prihoda:

* Opći prihodi i primici (izvor 1.1.) planiraju se za 2024.godinu u iznosu od 2.966.100.000,00 EUR , za 2026.godinu 3.010.300,00 EUR, te za 2026.godinu u iznosu od 3.075.300,00 EUR
* Prihod iz nadležnog proračuna za financiranje rashoda za nabavu nefinancijske imovine planiraju se za 2024.godinu u iznosu 15.000,00 EUR, za 2025.godinu 15.200,00 EUR, te za 2026.godinu 15.400,00 EUR.
* Opremanje ustanova predškolskog odgoja 3232 (izvor 5.2.1) planirano za 2024.godinu u iznosu od 38.400,00 EUR, za 2025.godinu planirano 38.400,00 EUR, te za 2026.godinu planirano 38.400,00 EUR
* Prihodi za financiranje izdataka za financijsku imovinu i otplatu zajmova planiraju se u za 2024.godinu u iznosu od 4.400,00 EUR, za 2025.godinu planiraju se u iznosu 4.500,00 EUR, te za 2026.godinu planiraju se u iznosu od 4.600,00 EUR.

\* Ostali prihodi za posebne namjene (izvor 4.3.) planiraju se za 2024.godinu u iznosu od

294.000,00 EUR, za 2025.godinu planiraju se u iznosu od 294.000,00, te za 2026.

godinu u iznosu od 294.000,00 EUR

Ostali prihodi za posebne namjene i naknade šteta s osnova osiguranja (izvor 4.3.1)

Planiraju se za 2024.godinu u iznosu od 1.100,00 EUR, za 2025.godinu 1.100,00 EUR,

te za 2026.godinu u iznosu od 1.100,00 EUR

* Vlastiti prihodi (izvor 3.1.)

Vlastiti prihod od dodatnih programa za djecu (izvor 3.1.1), vlastiti prihod od zakupa prostora (izvor 3.1.2), vlastiti prihod od polaganja stručnih ispita (3.1.7) , te ostali vlastiti prihod od Učiteljskog fakulteta (3.1.9) , za 2024 .godinu planiraju se u iznosu od 110.000,00 EUR, za 2025.godinu 110.000,00 EUR te za 2026.godinu 110.000,00 EUR

* Ostale pomoći (izvor 5.2.)

Pomoći za djecu s TUR-integracija u redovne odgojno-obrazovne skupine (izvor 5.2.1)

Pomoći za darovitu djecu (izvor 5.2.2)

Pomoći za djecu pred škole (5.2.3)

Sredstva iz Državnog proračuna se putem osnivača doznačuju korisnicima, a planiraju

se za 2024.godinu u iznosu od 17.200,00 EUR, za 2025.godinu 17.200,00 te za 2026.

godinu u iznosu od 17.200,00 EUR

|  |  |  |  |  |
| --- | --- | --- | --- | --- |
| **Skupina** | **Vrsta prihoda** | **Plan 2024.** | **Projekcija 2025.** | **Projekcija 2026.** |
| 63 | Pomoći iz inozemstva i od subjekata unutar općeg proračuna | 55.600,00 | 55.600,00 | 55.600,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 295.100,00 | 295.100,00 | 295.100,00 |
| 66 | Prihodi od prodaje proizvoda i robe te pruženih usluga i prihodi od donacija | 108.800,00 | 108.800,00 | 108.800,00 |
| 67 | Prihodi iz nadležnog proračuna | 2.985.500,00 | 3.030,000,00 | 3.075.300,00 |
| 68 | Ostali prihodi | 1.200,00 | 1.200,00 | 1.200,00 |
|  | Ukupno | **3.446.200,00** | **3.490.700,00** | **3.536.000,00** |

Rashodi i izdaci Dječjeg vrtića „Malešnica“

Rashodi se planiraju za 2024.godinu u iznosu od 3.446.200,00 EUR, za 2025.godinu u

iznosu od 3.490.700,00 EUR, te za 2026.godinu u iznosu od 3.536.000,00 EUR, a sastoje

se od:

* Rashodi za zaposlene

Rashodi za zaposlene se u 2024.godini planiraju u iznosu od 2.752.600 EUR, za 2025.godinu u iznosu od 2.788.700,00 EUR, te za 2026.godinu u iznosu od 2.825.400,00 EUR. Rashodi za zaposlene u 2024.godini financiraju iz izvora opći prihodi i primici (iz nadležnog proračuna Grada Zagreba) u iznosu od 2.409.000,00. iz vlastitih izvora u iznosu od 49.600,00, iz izvora sufinanciranja predškolskog odgoja u iznosu od 294.000,00 EUR.

* Materijalni rashodi za 2024.godinu planiraju se u iznosu od 661.600,00 EUR , za 2025.godinu 669.700,00 EUR, te za 2026.godinu 678.000,00 EUR

Materijalni rashodi se, iz izvora financiranja opći prihodi i primici, financiraju u iznosu od 554.700,00 EUR, iz izvora financiranja vlastiti prihodi 50.200,00 EUR, iz izvora financiranja za posebne namjene 1.100,00 EUR, iz izvora financiranja pomoći (Državni proračun) 55.600,00 EUR

* Financijski rashodi

Financijski rashodi planiraju se u iznosu od 2.400,00 EUR iz izvora opći prihodi i primici, te iznosa od 300 ,00 EUR iz vlastitih izvora.

* Rashodi za nabavu nefinancijske imovine

Rashodi za nabavu nefinancijske imovine planiraju se za 2024.godinu u iznosu od 24.900,00 EUR, za 2025.godinu u iznosu 25.100,00 EUR, za 2026.godinu 25.300,00 EUR. Navedena sredstva se planiraju za daljnje ulaganje u opremanje Vrtića.

Rashodi za nabavu nefinancijske imovine se planiraju u 2024.godini iz općih prihoda i

primitaka u iznosu od 15.000,00 EUR, iz vlastitih prihoda u iznosu od 9.900,00 EUR,

* Izdaci na financijsku imovinu o otplatu zajmova za promatrano razdoblje, planiraju se za 2024.godinu u iznosu od 4.400,oo EUR, za 2025.godinu u iznosu od 4.500,00 EUR, te za 2026.godinu u iznosu od 4.600,00 EUR.

|  |  |  |  |  |
| --- | --- | --- | --- | --- |
| **Skupina** | **Vrsta rashoda** | **Plan 2024.** | **Projekcija 2025.** | **Projekcija 2026** |
| 31 | Rashodi za zaposlene | 2.752.600,00 | 2.788.700,00 | 2.825.400,00 |
| 32 | Materijalni rashodi | 661.600,00 | 669.700,00 | 678.000,00 |
| 34 | Financijski rashodi | 2.700,00 | 2.700,00 | 2.700,00 |
| 42 | Rashodi za nabavu proizvedene dugotrajne imovine | 24.900,00 | 25.100,00 | 25.300,00 |
| 54 | Izdaci za financijsku imovinu i otplatu zajmova | 4.400,00 | 4.500,00 | 4.600,00 |
|  | Ukupno | **3.446.200,00** | **3.490.700,00** | **3.536.000,00** |

Posebni dio financijskog plana

* Obrazloženje programa

Posebni dio financijskog plana prikazan je kroz cjeline koje obrađuju obrazloženje programa, odnosno kroz aktivnosti i projekte zajedno sa ciljevima i pokazateljima uspješnosti .

Program financiranja Dječjeg vrtića „Malešnica“ se sastoji od:

Aktivnosti A022109A210901 - Redovna djelatnost

Aktivnost A022109K210901 - Opremanje Dječjeg vrtića „Malešnica“.

U narednom trogodišnjem razdoblju , financijskim planom su planirana sredstva odnosno projekti i to kako slijedi:

|  |  |  |  |
| --- | --- | --- | --- |
| **Aktivnost/projekt** | **Plan za 2024.** | **Projekcija 2025.** | **Projekcija 2026.** |
| A022109A21901 | 3.382.900,00 | 3.427.200,00 | 3.472.300,00 |
| A022109K21901 | 63.300,00 | 63.500,00 | 63.700,00 |
| Ukupno: | **3.446.200,00** | **3.490.700,00** | **3.536.000,00** |

Aktivnost A022109A21901: Obavljanje redovne djelatnosti Dječjeg vrtića „Malešnica“ planirana su sredstva za pokriće rashoda za zaposlene, materijalnih rashoda, ,financijskih rashode, te sredstava za otplatu glavnice.

Aktivnost A022109K210901 opremanje Dječjeg vrtića „Malešnica“, planirana su sredstva za opremanje Vrtića.

* Obrazloženje viškova/manjkova u financijskom planu za razdoblje 2024.-2026.

U financijskom planu Dječjeg vrtića „Malešnica“ za 2024.godinu. nije planiran manjak/višak prihoda kao niti za 2025.godinu. te 2026.godinu..

Manjak prihoda i primitaka 2022.godine koji u naravi predstavlja metodološki manjak radi vremenske neusklađenosti pokrića rashoda, ostvaren je u iznosu od 203.889,61 EUR.

Nastali manjak prihoda i primitaka pokriven je doznakom u siječnju 2023.godine.

Ravnateljica:

Jadranka Palac Filipović, prof